# Kadambes de Goa

El Kadambes de Goa foren una dinastia que va governar Goa del segle X al segle XIV. Van dominar sobre els territoris dels Silahares i van governar al principi des de Chandor, fent més tard a Gopakapattana la seva capital. Els seus descendents moderns encara viuen en Goa.

## Orígens

Segons la inscripció de Talagunda trobada a Shimoga a Karnataka, els Kadambes eren d'origen Bramin i descendien de Mayurasharma.

## Establiment d'una dinastia separada

Com a feudatari dels Txalukyas, el Kadamba Shasthadeva va ser nomenat com el Mahamandaleshwar de Goa pel Chalukya rei, Tailapa II. Segons la inscripció de Savai vere, els Kadambes foren aliats dels Chalukya als que van ajudar a derrotar els Raixtrakutas. Shashthadeva més tard va conquerir la ciutat de Chandrapur als Shilahares i va establir la dinastia kadamba de Goa després del 960.

## Gopakapattana

Shashthadeva va conquerir Goa, el port de Gopakapattana i Kapardikadvipa i va annexionar una part gran de Konkan del sud al seu regne, fent de Gopakpattana la seva capital subsidiària. El següent rei, Jayakeshi I, va seguir expandint el regne. En un text jainista en sànscrit, Dvayāśraya esmenta l'extensió de la seva capital i que el port de Gopakapattna tenia contactes de comerç amb Zanzíbar, Bengala, Gujarat i Sri Lanka. Gopakapattana era una ciutat comercial agradable, ben connectada amb la Vell Goa i un hub de comerç durant 300 anys. En la dècada del 1320 va ser saquejada pel general dels Khalji, Malik Kafur. Els Kadambes van tornar a Chandor, però van retornar altre cop a Gopakapattana quan Muhammad bin Tughluq va ocupar Chandor.

## Administració

Durant el govern dels Kadambes, el nom i fama de Goapuri va assolir el seu zenit. La religió, cultura, comerç i arts van florir a Goa i la dinastia va construir molts temples de Xiva. Van assumir títols com Konkanadhipati, Saptakotisha Ladbha Varaveera, Gopakapura varadhishva, Konkanmahacharavarti i Panchamahashabda. Es van casar amb la reialesa de Saurashtra i fins i tot caps locals. Els reis van ser patrons de la religió vèdica i es van celebrar sacrificis de foc importants (yagna) com el sacrifici de cavall (Ashvamedha). Van popularitzar el xaivisme i van ser patrons del Jainisme a Goa.
Les llengües de l'administració Kadamba foren el sànscrit i el kanarès. Van introduir aquesta darrera llengua a Goa, on va exercitar una influència profunda en la llengua local. Les escriptures Nagari, Kadamba, Halekannada i Goykanadi foren molt populars. Se sap per una inscription que Tribhuvanamalla va establir un Brahmapuri a Gopaka. Els Brahmapuris eren les universitats antigues dirigides per Bramins (sacerdots), on Vedes, astrologia, filosofia, medicina, i altres temes eren ensenyats. Se'n han trobat a Goa, Savoi verem, Gauli moula, i altres llocs.
Després de governar Goa per més de 350 anys, els Kadambes va perdre el seu poder enfront dels Seunes o Yadaves de Devagiri. Ells i les invasions musulmanes van destruir la dinastia. Ruïnes dels seus palaus, mansions, temples i mercats encara existeixen al poble de Chandor.

## Reis

* Shashthadeva I (Kantakacharya) 960
* Nagavarma ~
* Guhalladeva I ~
* Shashathadeva II ~
* Guhalladeva II 1038
* Veeravarmadeva 1042–1054
* Jayakeshi I 1050–1080
* Guhalladeva II o Tribhuvanamalla 1080–1125
* Vijayaditya I o Vijayarka governant després de 1104
* Jayakeshi II 1125–1148
* Shivachitta paramadideva 1148–1179
* Vishnuchitta o Vijayaditya II 1179–1187
* Jayakeshi III 1188–1216
* Shivachitta Vajradeva 1193–1202
* Sovideva Tribhuvanamalla 1216–1238
* Shashthadeva III 1246–1265
* Kamadeva (casat amb la princesa Kadamba Sovidevi) 1265–1310

## Vegeu també

* Goa Portuguesa
* Kadambes de Hangal

## Referències

* 1 2 de Souza, Teotonio R. Goa Through the Ages: An economic history. Concept Publishing Company, 1990, p. 11–15. ISBN 81-7022-259-1.
* ↑ George M. Moares (1931), The Kadamba Kula, A History of Ancient and Medieval Karnataka, Asian Educational Services, 1990, p10
* ↑ Moraes (1931), pp.88–93
* ↑ Kamat, Varsha. Sanskrutik Vartapatra (in Marathi,see chapter: Kadambancha suvarnakal). Pune: Sanskrutik Vartapatra, desembre 2010, p. 112(see pages 10–13).
* 1 2 Gune, Vithal Trimbak. Gazetteer of the Union Territory Goa, Daman and Diu. I. Goa, Daman and Diu (India). Gazetteer Dept, 1979.